REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/37-25

5. mart 2025. godine

B e o g r a d

ZAPISNIK

SA 27. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 5. MARTA 2025. GODINE

 Sednica je počela u 11,00 časova.

 Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

 Sednici su prisustvovali članovi Odbora: Igor D. Jakšić, Miloljub Albijanić, Dane Stanojčić, Aleksandar Jugović, Stefan Kitanović, Đorđe Komlenski i Branimir Jovanović.

 Sednici nisu prisustvovali članovi Odbora: Olja Petrović, Snežana Paunović, Branko Lukić, Jelena Milošević, Miroslav Aleksić, Stefan Janjić, Dragana Rakić i Vojislav Mihailović.

Sednici su prisustvovali zamenici članova Odbora: Nikola Bokan, zamenik člana Olje Petrović i Marko Milošević, zamenik člana Snežane Paunović.

Goran Milić, član Odbora, pristupio je sednici prilikom razmatranja Prve tačke dnevnog reda.

Na predlog predsednika, Odbor je jednoglasno utvrdio sledeći

D n e v n i r e d:

* Usvajanje zapisnika sa 26. sednice Odbora -

1. Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini (03 broj 013-391/25 od 4. marta 2025. godine);

2. Razmatranje zahteva Uglješe Mrdića, narodnog poslanika, za pribavljanje saglasnosti za obavljanje druge javne funkcije (21 broj: 02-394/25 od 5. marta 2025. godine).

Imajući u vidu da glasanje narodnog poslanika Daneta Stanojčića nije bilo moguće upotrebom sistema e-parlamenta, narodni poslanik je glasao „ZA“ podizanjem ruke.

\* \*\*

 Pre prelaska na rad po utvrđenom dnevnom redu Odbor je jednoglasno, bez primedaba, usvojio zapisnik sa 26. sednice Odbora.

**Prva tačka dnevnog reda**: Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini

 Predsednik je upoznao članove Odbora da je dostavljeno Rešenje Republičke izborne komisije o dodeli mandata Neveni Veinović i Ninoslavu Eriću kao i Uverenja o izboru imenovanih za narodne poslanike.

Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenja o izboru narodnog poslanika, radi utvrđivanja istovetnosti podataka.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

 Odbor je konstatovao da su prestankom mandata narodnim poslanicima dr Živanu Bajiću i dr Branku Vujkoviću, izabranim sa Izborne liste „ALEKSANDAR VUČIĆ - Srbija ne sme da stane“ ostala upražnjena poslanička mesta u Narodnoj skupštini, u skladu sa odredbom člana 131. Zakona o izboru narodnih poslanika.

 Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Rešenje Republičke izborne komisije i Uverenja o izboru narodnih poslanika Nevene Veinović i Ninoslava Erića, izabranih sa Izborne liste „ALEKSANDAR VUČIĆ - Srbija ne sme da stane“, i utvrdio da su podaci o izboru narodnih poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanim narodnim poslanicima.

 Odbor predlaže da Narodna skupština odmah po prijemu ovog izveštaja, konstatuje potvrđivanje mandata Neveni Veinović i Ninoslavu Eriću, novoizabranim narodnim poslanicima.

 Za izvestioca Odbora na sednici Narodne skupštine određen je Milenko Jovanov, predsednik Odbora.

**Druga tačka dnevnog reda**: Razmatranje zahteva Uglješe Mrdića, narodnog poslanika, za pribavljanje saglasnosti za obavljanje druge javne funkcije (21 broj: 02-394/25 od 5. marta 2025. godine)

Predsednik Odbora je pojasnio da se radi o zahtevu narodnog poslanika Uglješe Mrdića za pribavljanje pozitivnog mišljenja da uz funkciju narodnog poslanika koji je na stalnom radu u Narodnoj skupštini, obavlja i funkciju predstavnika Republike Srbije u Skupštini Društva s ograničenom odgovornošću „Jedinica za upraljanje projektima u javnom sektoru“, u svojstvu člana.

Diskusije nije bilo.

Odbor je na predlog predsednika, jednoglasno, prihvatio zahtev narodnog poslanika Uglješe Mrdića i dao pozitivno mišljenje za obavljanje drugog posla.

\*\*\*

 Sednica je završena u 11,05 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 Svetlana Dedić Milenko Jovanov